Diari Oficial de la Generalitat Valenciana


Sumari del DOGV 8652, del 10-10-2019 (2019/9444)

RESOLUCIÓ número 803, de data 23 de setembre de 2019, de la Presidència del Consorci Hospitalari Provincial de Castelló (CHPCS), per la qual s'aproven les bases i la convocatòria per a la provisió del lloc directiu de director econòmic o directora econòmica del Consorci Hospitalari Provincial de Castelló, pel procediment de lliure designació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8652

Data del DOGV
:   10-10-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/9444


Data del document
:   23-09-2019

Organisme emissor
:   Consorci Hospitalari Provincial de Castelló

Tipus de document
:   Resolució

Descriptors 

:   * concurs administratiu

RESOLUCIÓ número 803, de data 23 de setembre de 2019, de la Presidència del Consorci Hospitalari Provincial de Castelló (CHPCS), per la qual s'aproven les bases i la convocatòria per a la provisió del lloc directiu de director econòmic o directora econòmica del Consorci Hospitalari Provincial de Castelló, pel procediment de lliure designació. [2019/9444]  
La presidenta del Consell de Govern del Consorci Hospitalari Provincial de Castelló, en virtut de les atribucions conferides per l'Acord de 14 de març de 2016, del Consell de Govern del Consorci, pel qual es deleguen atribucions en matèria de personal, de contractació administrativa i gestió econòmica, apartat primer A. 2 i 5, resol:  
  
Vista la necessitat de procedir a la provisió reglamentària del lloc directiu del Consorci Hospitalari Provincial de Castelló corresponent a direcció econòmica.  
Resultant que la plantilla orgànica del CHPCS compta amb el lloc de treball de personal directiu corresponent a direcció econòmica (núm. 992) i que aquest lloc està vacant, i contemplat en els Estatuts del Consorci i en el Decret 30/2012, de 3 de febrer, del Consell, pel qual es modifiquen l'estructura, funcions i règim retributiu del personal directiu d'institucions sanitàries de la Conselleria de Sanitat, com a lloc de personal directiu.  
Considerant que la provisió d'aquest lloc de treball s'ha d'efectuar pel sistema de lliure designació atenent el que s'estableix en l'article 102.2 de la Llei 10/2010, de 9 de juliol, del Consell, d'ordenació i gestió de la funció pública valenciana, així com el que es disposa en la plantilla orgànica del CHPCS.  
Considerant que el Decret 3/2017, de 13 de gener, del Consell, és la norma reglamentària que desplega en l'article 58 i següents, les generalitats del procediment de provisió de llocs pel sistema de lliure designació en l'àmbit del personal funcionari de la Generalitat Valenciana, així com en l'article 86 relatiu a la mobilitat interadministrativa pel procediment de lliure designació.  
Considerant que aquest decret no conté, no obstant això, una regulació específica per a la provisió de places de personal directiu, circumstància que sí que està contemplada en el títol IV del Decret 192/2017, d'1 de desembre, del Consell, pel qual s'aprova el Reglament de selecció i provisió de personal estatutari al servei d'institucions sanitàries públiques del sistema valencià de salut, decret que, en la disposició final primera, estableix l'aplicació subsidiària al personal funcionari gestionat per la conselleria competent en matèria de sanitat en allò que no dispose el desplegament reglamentari per al personal funcionari de l'Administració de la Generalitat.  
  
Vist que els estatuts del CHPCS estableixen que el nomenament i el cessament de personal directiu són competències del Consell de Govern, i en el cas de personal directiu diferent del lloc de gerència, oït el director gerent.  
Vist que l'Acord de 14 de març de 2016, del Consell de Govern, pel qual es deleguen atribucions en matèria de personal en diversos òrgans del Consorci Hospitalari Provincial de Castelló atribueix competència a la presidència del Consell de Govern per a l'aprovació de bases i convocatòria dels processos de provisió de llocs de treball.  
  
Resultant que el Consorci està adscrit a la Generalitat a través de la Conselleria de Sanitat Universal i Salut Pública, administració sanitària responsable de la gestió dels serveis sanitaris en el seu àmbit territorial d'actuació i dels actes del Consorci subjectes directament o indirectament al poder de decisió d'aquesta administració.  
Resultant que, de conformitat amb la Llei reguladora del règim jurídic del sector públic, com a normativa bàsica estatal general, i el que es disposa en la Llei 15/1997, de 25 d'abril, en relació amb el règim jurídic dels consorcis sanitaris, com a normativa especial, el personal al servei dels consorcis sanitaris podrà ser funcionari, estatutari o laboral, procedent de les administracions participants.  
De conformitat amb l'article 80 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, i els esmentats articles de la llei i decrets autonòmics, les convocatòries de provisió per lliure designació consistiran en l'apreciació discrecional per l'òrgan competent de la idoneïtat de les persones candidates en relació amb els requisits i les funcions per a l'acompliment de la plaça.  
En virtut de les consideracions exposades, la Presidència del CHGUV resol:  
  
Primer. Convocatòria  
Convocar, mitjançant el sistema de lliure designació, la provisió del lloc de la plantilla orgànica del CHPCS que s'especifica en l'annex II, d'acord amb les següents bases que s'incorporen com a annex I.  
  
Segon. Publicitat  
Publicar la convocatòria en el Diari Oficial de la Generalitat Valenciana.  
  
Tercer. Recursos  
Contra la present resolució, que és definitiva en via administrativa, les persones interessades poden interposar, potestativament, un recurs de reposició davant de la Presidència del CHPCS en el termini d'un mes a comptar des de l'endemà de la publicació en el Diari Oficial de la Generalitat Valenciana, o, directament, un recurs contenciós administratiu en el termini de dos mesos comptats des de l'endemà de la publicació, davant dels jutjats contenciosos administratius de la ciutat de Castelló de la Plana, d'acord amb el que es disposa en els articles 114 i 115 de la Llei 39/2015, d'1 d'octubre, del procediment administratiu comú de les administracions públiques, i articles 8, 14 i 46 de la Llei 29/1998, reguladora de la jurisdicció contenciosa administrativa. Tot això sense perjudici de la interposició de qualsevol altre recurs que s'estime convenient.  
Ho mana i signa la presidenta del Consorci Hospitalari Provincial de Castelló.  
  
Castelló de la Plana, 23 de setembre de 2019.- La presidenta del Consell de Govern del Consorci Hospitalari Provincial de Castelló (p. d. Acord 14.03.2016; DOGV 7759, 13.04.2016): Ana Barceló Chico.  
  
  
  
ANNEX I   
Bases de la convocatòria  
  
1. Objecte  
Aquestes bases tenen per objecte regular la provisió, mitjançant el sistema de lliure designació, del lloc de la plantilla de personal directiu del CHPCS que s'especifica en l'annex II.  
  
2. Requisits que han de reunir les persones concursants  
2.1. Posseir la nacionalitat espanyola o de qualsevol altre estat membre de la Unió Europea, així com d'aquells estats als quals, en virtut de tractats internacionals subscrits per la Unió Europea i ratificats per Espanya, siga aplicable la lliure circulació de treballadors en els termes en què aquesta es troba definida en el Tractat Constitutiu de la Unió Europea, o ostentar aquest dret conforme amb el que es preveu en el Decret 543/2001, de 18 de maig, sobre accés a l'ocupació pública de l'Administració General de l'Estat i els seus organismes públics de nacionals d'altres estats als quals és aplicable el dret a la lliure circulació de persones treballadores.  
2.2. Estar en possessió de la titulació universitària corresponent al grup de classificació professional que per al lloc es detalla en l'annex II, de conformitat amb el Decret 30/2012, de 3 de febrer, del Consell, i la resta de normativa vigent, així com ostentar capacitat adequada per a l'acompliment del càrrec.  
2.3. No trobar-se inhabilitat/ada per a l'acompliment de funcions públiques o professionals.  
2.4. No excedir l'edat de jubilació ordinària que assenyale la normativa aplicable al règim jurídic de la persona participant.  
2.5. Tindre la condició d'empleat o empleada públics amb caràcter laboral fix, o funcionari o funcionària de carrera, o estatutari o estatutària fixos, ocupant lloc de treball en el Consorci Hospitalari Provincial de Castelló, o en qualsevol de les administracions que hi participen.  
3. Acreditació dels requisits  
Els requisits d'admissió hauran de reunir-se l'últim dia de termini de presentació d'instàncies i mantindre's al llarg de tot el procés.  
  
4. Sol·licituds  
4.1. Les persones interessades emplenaran la sol·licitud de participació, conforme amb el model que figura en l'annex III, i la presentaran preferiblement en el Registre General del CHPCS (av. Dr. Clará 19, 12900 Castelló de la Plana), o mitjançant qualsevol de les formes previstes en la Llei del procediment administratiu comú de les administracions públiques.  
4.2. El termini de presentació de sol·licituds serà de deu dies naturals comptats a partir de l'endemà de la publicació d'aquesta convocatòria en el Diari Oficial de la Generalitat Valenciana (DOGV).  
4.3. El domicili que figure en la instància serà el considerat a efectes de notificacions.  
4.4. Juntament amb la sol·licitud, les persones concursants hauran d'aportar la següent documentació, original o degudament compulsada:  
a) Document nacional d'identitat, o document equivalent per a les persones nacionals d'altres estats.  
b) Certificat vàlid o document bastant que acredite la condició d'empleat o empleada públics amb caràcter laboral fix, o funcionari o funcionària de carrera, o estatutari o estatutària fixos, ocupant plaça en el Consorci Hospitalari Provincial de Castelló o en qualsevol de les administracions participants en aquest.  
c) Títol universitari corresponent al grup de classificació professional A1 o certificat acadèmic que acredite haver realitzat tots els estudis per a l'obtenció del títol i haver realitzat el depòsit per a ser expedit. En el cas de titulacions obtingudes a l'estranger, credencial que acredite l'homologació que corresponga.  
d) Currículum professional, en el qual es resumisca la formació i mèrits acadèmics, l'experiència professional i de gestió en l'acompliment de càrrecs directius en institucions sanitàries o llocs de treball amb funcions similars a les del lloc a què es concursa, així com documentació justificativa dels mèrits al·legats.  
  
5. Valoració i resolució  
Correspondrà la valoració de les candidatures presentades i la consegüent resolució, per lliure designació, al Consell de Govern del Consorci Hospitalari Provincial de Castelló, oïda la direcció gerència d'aquest, de conformitat amb el que s'estableix en els estatuts del Consorci en relació amb nomenament i cessament de directius. Les actuacions seran traslladades als òrgans competents perquè s'execute el contingut de la resolució que es dicte.  
  
7. Resolució i nomenament  
La persona aspirant seleccionada serà nomenada mitjançant una resolució del Consell de Govern del Consorci Hospitalari Provincial de Castelló, que serà publicada en el Diari Oficial de la Generalitat Valenciana.  
La convocatòria podrà ser declarada deserta, per mitjà d'un acord motivat, quan no concórreguen aspirants idonis per a acomplir les funcions del lloc.  
En el cas que les persones elegides renuncien al càrrec abans de la presa de possessió, es formularà una nova proposta de nomenament.  
  
La persona que haja sigut seleccionada per a ocupar el lloc objecte de la present convocatòria quedarà en la situació administrativa que li corresponga segons la seua vinculació i règim jurídic de procedència.  
  
  
8. Incorporació a la plaça  
En la resolució de la convocatòria del Consell de Govern del Consorci Hospitalari Provincial de Castelló s'indicarà el que siga procedent en relació amb la incorporació a la plaça de la persona seleccionada.  
La persona nomenada per a l'acompliment de les funcions pel procediment de lliure designació, si escau, haurà de ser destituïda discrecionalment pel mateix òrgan que la va nomenar, sense perjudici de la previsió de l'article 84.3 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic.  
  
9. Vinculació  
Les presents bases vinculen el CHPCS, el Consell de Govern del Consorci Hospitalari Provincial de Castelló i les persones que participen en aquest procés.  
  
  
ANNEX II  
  
Lloc que es convoca  
Denominació: director/a econòmic/a.  
Número: 992.  
Àrea funcional: direcció gerència CHPCS.  
Titulació: estar en possessió de la titulació universitària corresponent al grup de classificació professional A1.  
Complement de destinació: 28.  
Complement específic: 1.700,33.  
Forma de provisió: lliure designació.  
Requisits: empleat o empleada públics amb caràcter laboral fix, o funcionari o funcionària de carrera, o estatutari o estatutària fixos, del Consorci Hospitalari Provincial de Castelló o de qualsevol de les administracions que hi participen; en aquest cas quedaran en la situació administrativa que els corresponga.  
Funcions: les establides en els estatuts del Consorci, en l'acord de delegació d'atribucions i, en general, en el Decret 30/2012, de 3 de febrer, del Consell, pel qual es modifiquen l'estructura, funcions i règim retributiu del personal directiu d'institucions sanitàries de la Conselleria de Sanitat Universal i Salut Pública, així com els que en el seu moment pertoquen i queden reflectides en la normativa d'organització i funcionament del CHPCS.